Leiligheten ligger særdeles sentralt: svært bra tilgjengelig med bil og kollektivtrafikk. Det er dessuten kun kort gangavstand til sentrum og til trivelige bydeler som Grünerløkka, Sagene og St. Hans haugen. Marka (for eksempel Nordmarka/Kjelsås med lysløyper) er heller ikke lange bussturen unna. Selve leiligheten var minst like tiltalende som på bildene; ren, innbydende og velutstyrt! Veldig praktisk og svært høy standard! Det er rikelig med plass både til gjester og bagasje. Til tross for den sentrale beliggenheten var det uvirkelig stille. Dette kommer antakeligvis av at bygget ligger i en lite trafikkert gate. Her kan man sove godt! Både leilighet og vert, som svarte særdeles raskt på våre henvendelser og i det hele tatt virker svært profesjonell på en udelt positiv måte, kan definitivt anbefales - eneste bakdel er at vi lengter tilbake. Tusen takk for oss!